﻿ Чехия: Изобличаване на преследването на Фалун Гонг в Прага
Разясняване на истината | Бдения | Паради
Седемнадесетата годишнина от разпадането на чешката комунистическа партия беше отбелязана на 17 ноември 2006 г. В този ден чешките практикуващи проведоха серия от мероприятия, за да представят практиката Фалун Гонг и да разобличат преследването й в Китай от комунистическата партия. Те информираха местните жители за злата същност на китайската комунистическа партия (ККП) и търговията й с органи, взети от живи практикуващи. Мероприятията получиха подкрепа от практикуващи от близките страни.
Вечерта преди 17 ноември, практикуващи Фалун Гонг организираха мирен протест пред китайското посолство. Те държаха запалени свещи и седяха в позата за медитация. Служители на посолството, минаващи с автомобили и други жители на Прага, не можеха да не обърнат глава, за да погледат тази изключително мирна сцена. Един репортер също дойде на събитието и тихо засне практикуващите в тъмнината на вечерта.
Преди парада, практикуващи се събраха на централния площад в Прага, за да осъдят преследването, извършвано от ККП Хората се спират и гледат информационните пана за Фалун Гонг
В деня имаше шествие срещу търговията на ККП с органи, взети от живи практикуващи Фалун Гонг. Преди шествието, много хора дойдоха на централния площад в Прага и изнесоха речи за осъждане на преследването на Фалун Гонг от ККП. Сред тях беше и бившият канадски държавен секретар (за Азия и Тихоокеанския регион) Дейвид Килгор. Той каза: “Не можем да приемем, че Олимпийските игри ще бъдат проведени през 2008 г., и то в страна, чието правителство избива собствения си народ и продава органите му за печалба. Призовавам Китай незабавно да спре тези престъпления.”
Двама младежи от Чехия видяха лъча на надеждата в митинга срещу тиранията на комунизма. Много развълнувани, двамата споделиха: “Това е денят, който чакаме”. След това те се присъединиха към парада и понесоха банер “ККП ще се разпадне”. Когато шествието тръгна, някои хора пожелаха да се включат, а други по собствена инициатива започнаха да раздават информационни материали на минувачите за Фалун Гонг. Парадът премина през централната част на Прага. Много хора взеха брошури с информация за разкритията за вземането на органи от живи практикуващи в Китай. Силно шокирани, хората осъзнаваха, че светът не се нуждае от комунистическата партия. Чешката комунистическа партия падна преди 17 години. Ако ККП е обречена, няма връщане назад.
На 19 ноември практикуващите направиха сцена, поставиха информационни пана, разкриващи злата същност на преследването от ККП и окачиха банери с ясни послания, разкриващи как практикуващите Фалун Гонг са подложени на преследване в Китай. Своеобразната изложба бе разгледана от жители на града и туристи от цял свят. Един китайски турист, който живее в Сидни, каза на практикуващите: “Знам, че посолството в Сидни се страхува от Фалун Гонг. Фалун Гонг печели в битката с ККП.” Много хора с добри сърца изразиха своята подкрепа, като се подписаха в петицията за спиране на преследването. Една жена продължи да чете материалите за преследването и след като се подписа. Практикуващ й подари ръчно направен хартиен лотосов цвят в знак на благодарност. Изведнъж жената започна да плаче. Може би е почувствала, че е трудно човек да си представи, че такива добри хора са подложени на подобно жестоко преследване; справедливостта не може да позволи това да се случи!
Протестът срещу вземането на органи от живи практикуващи Фалун Гонг бе отразен от медиите. Чешката национална телевизия направи подробен репортаж и покани г-н Килгор за интервю.
http://en.clearharmony.net/articles/a36696-article.html
Чикаго: Фалун Дафа в Парада на благодарността
Канада: „Небесният оркестър” участва в три парада и печели награда
Калифорния: Фалун Дафа за втори път на коледния парад в Холивуд